ai4bharat/Pralekha huggingface dataset:
రక్షణ మంత్రిత్వ శాఖ
న్యూ ఢిల్లీలో జరిగే ఎంఓడి ‘చింతన్ శివిర్’కి అధ్యక్షత వహించనున్న రక్షణ మంత్రి శ్రీ రాజ్నాథ్ సింగ్
జూలై 06,2023న న్యూ ఢిల్లీలో రక్షణ మంత్రిత్వ శాఖ  ఒకరోజుపాటు నిర్వహించనున్న 'చింతన్ శివిర్'కు రక్షణ మంత్రి శ్రీ రాజ్నాథ్ సింగ్ అధ్యక్షత వహిస్తారు. గత నెలలో డిపార్ట్మెంట్ ఆఫ్ డిఫెన్స్ , డిపార్ట్మెంట్ ఆఫ్ డిఫెన్స్ డిఫెన్స్ ప్రొడక్షన్ , సైనిక వ్యవహారాల విభాగం , మాజీ సైనికుల సంక్షేమ శాఖ  మరియు డిఫెన్స్ రీసెర్చ్ & డెవలప్మెంట్ ఆర్గనైజేషన్  విడివిడిగా మేధోమథన సెషన్లను నిర్వహించాయి. ఈ సందర్భంగా వారు క్లిష్టమైన సమస్యలు & తమ ఉత్పాదకతను పెంపొందించే మార్గాల గురించి చర్చించారు. అలాగే ఆయా డిపార్ట్మెంట్లు ఇతివృత్తాల శ్రేణిని గుర్తించాయి. వాటిపై ప్రముఖ విషయ నిపుణులు అధికారులను ఉద్దేశించి వారి ఆలోచనలను పంచుకున్నారు.
మేధోమథన సెషన్ల టేకావేలను సమీక్షించడంతో పాటు ఈ చర్చల నుండి వచ్చిన సిఫార్సులను అమలు చేయడానికి గల మార్గాలను రక్షణ మంత్రి చర్చిస్తారు. రక్షణశాఖ సహాయమంత్రి శ్రీ అజయ్ భట్, చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్, చీఫ్ ఆఫ్ ఆర్మీ స్టాఫ్ జనరల్ మనోజ్ పాండే, డిఫెన్స్ సెక్రటరీ శ్రీ గిరిధర్ అరమనే మరియు ఎంఒడికి చెందిన ఇతర సీనియర్ సివిల్ & మిలిటరీ అధికారులు కూడా సమావేశానికి హాజరవుతారు.
సెషన్లలో కవర్ చేయబడిన థీమ్లు క్రింది విధంగా ఉన్నాయి:
రక్షణ శాఖ
- జాతీయ భద్రతకు సైబర్ సెక్యూరిటీ సవాళ్లు
- జాతీయ భద్రతకు సమగ్ర విధానం
- ఆడిట్ పనితీరు
- సైనిక్ స్కూల్ ఎడ్యుకేషన్ సిస్టమ్
- రక్షణ కొనుగోళ్లలో కెపాసిటీ బిల్డింగ్
డిపార్ట్మెంట్ ఆఫ్ డిఫెన్స్ ప్రొడక్షన్
- ఉత్పత్తి మరియు రక్షణ ఎగుమతులను మెరుగుపరచడం
- ఆత్మనిర్భర్తను పెంచడం: స్వదేశీకరణ కోసం ముందున్న మార్గం
- ఇండస్ట్రియల్ ఎకోసిస్టమ్ మరియు స్కిల్డ్ వర్క్ఫోర్స్
- ప్లేయింగ్ ఫీల్డ్ స్థాయిని మెరుగుపరచడం
- నాణ్యత సంస్కరణలు
సైనిక వ్యవహారాల శాఖ
- మానవ వనరుల అంశాలను సమగ్రపరచడం & ఆప్టిమైజ్ చేయడం
- ఎక్కువ సినర్జీని సాధించే దిశగా శిక్షణ & కార్యాచరణ
- వ్యూహాత్మక డొమైన్లో సాయుధ దళాల ఆధునీకరణ & సామర్థ్యాల పెంపుదల
- వలసవాద పద్ధతులు మరియు వాడుకలో లేని చట్టాలను గుర్తించడం & రద్దు చేయడం కోసం చర్యలు.
- సాయుధ దళాల పనితీరులో దేశం యొక్క స్వంత విధానాలు మరియు అభ్యాసాలను మరింత చేర్చడం.
మాజీ సైనికుల సంక్షేమ శాఖ
- 'మెరుగైన పెన్షన్ సేవలు మరియు అనుభవజ్ఞుల కోసం ఇతర సంక్షేమ చర్యల కోసం స్పర్ష్ని ఉపయోగించుకోవడం'
- 'అనుభవజ్ఞులచే సూక్ష్మ సంస్థల ప్రారంభించడానికి ఉపాధిని మెరుగుపరచడం మరియు వ్యవస్థాపకతను ప్రోత్సహించడం ద్వారా అనుభవజ్ఞుల పునరావాసం'
- ‘అనుభవజ్ఞుల ఆరోగ్య సేవల్లో మెరుగుదల’
రక్షణ పరిశోధన & అభివృద్ధి సంస్థ
(- డిఆర్డిఓ- అకాడెమియా భాగస్వామ్యం: అవకాశాలు & సవాళ్లు.
- డిఫెన్స్ ఆర్&డితో పరిశ్రమను సమగ్రపరచడం
- పరిశ్రమ మరియు విద్యారంగంలో రక్షణ ఆర్&డిని ఉత్ప్రేరకపరచడం
హోం మంత్రిత్వ శాఖ
కోవిడ్ -19 మహమ్మారిపై పోరాడడంలో కరోనా వారియర్స్ తిరుగులేని పాత్ర, వారి త్యాగానికి కేంద్ర హోంమంత్రి వందనం
కోవిడ్ -19 మహమ్మారిపై పోరాడడంలో కరోనా వారియర్స్, తిరుగులేని పాత్ర,వారి త్యాగానికి కేంద్ర హోంమంత్రి శ్రీ అమిత్ షా ఈ రోజు వందనాలు అర్పించారు. ఇందుకు సంబంధించి అమిత్ షా ఒక ట్వీట్ చేస్తూ,"భారతదేశం తన వీరోచిత కరోనా యోధులకు నమస్కరిస్తోంది. శ్రీ నరేంద్ర మోడీ ప్రభుత్వం, దేశం మొత్తం మీ వెంట ఉన్నాయని నేను మీకు భరోసా ఇస్తున్నాను. సవాళ్లను అవకాశాలుగా మార్చడం ద్వారా మనం కరోనా నుండి దేశాన్ని విముక్తి చేయాలి. ఆరోగ్యకరమైన, సుసంపన్నమైన , బలమైన భారతదేశాన్ని సృష్టించడం ద్వారా ప్రపంచానికి ఒక ఉదాహరణగా నిలుద్దాం. జై హింద్! ”
Amit Shah✔@AmitShah
भारत अपने वीर कोरोना योद्धाओं को सलाम करता है। मैं आपको विश्वास दिलाता हूँ कि @narendramodi सरकार और पूरा देश आपके साथ खड़ा है।
देश को कोरोना से मुक्त कर हमें चुनौतियों को अवसर में बदलना है और एक स्वस्थ, समृद्ध व सशक्त भारत बनाकर विश्व में एक उदाहरण प्रस्तुत करना है।
जय हिंद!
30K
12:34 PM - May 3, 2020
Twitter Ads info and privacy
6,313 people are talking about this
, కరోనా యోధులను భారత సాయుధ దళాలు వివిధ మార్గాల్లో ఈరోజు సత్కరించాయి. దీనిని హోంమంత్రి ప్రశంసించారు. "కరోనా నుండి దేశాన్ని విముక్తి చేయడానికి రాత్రింబగళ్లు పనిచేస్తున్న వైద్యులు, పోలీసులు, పారా మిలటరీ దళాలు ఇతర యోధుల పట్ల భారత సాయుధ దళాలు చూపిన గౌరవం, అందుకు సంబంధించిన దృశ్యాలు, హృదయాన్ని పులకింప చేస్తున్నాయి.. కరోనాతో పోరాడుతూ ఈ యోధులు చూపిన ధైర్యం ఖచ్చితంగా గౌరవింపదగినది ”
Amit Shah✔@AmitShah
भारतीय सशस्त्र बलों द्वारा देश को कोरोना से मुक्त करने के लिए दिन रात एक करने वाले डॉक्टरों, पुलिस, अर्धसैनिक बलों व अन्य योद्धाओं का विभिन्न तरीकों से सम्मान के दृश्य दिल को छू लेने वाले हैं।
इन योद्धाओं ने जिस बहादुरी से कोरोना से लड़ाई लड़ी है वह निश्चित रूप से वंदनीय है।
16.8K
12:30 PM - May 3, 2020
Twitter Ads info and privacy
3,807 people are talking about this
కరోనా మహమ్మారితో పోరాడుతున్న అసమాన యోధులకు భారత సాయుధ దళాలు ఈరోజు నేషనల్ పోలీస్ మెమోరియల్ వద్ద పుష్పాలు సమర్పించి వందనం చేశాయి. దీనిపై అమిత్ షా ఒక ట్వీట్ చేస్తూ,."కరోనావైరస్ పై భారతదేశం పోరాటం నిజంగా ప్రశంసనీయం. ఈ రోజు మూడు సాయుధ దళాలు నేషనల్ పోలీస్ మెమోరియల్ వద్ద ఈ వ్యాధిపై పోరాడుతున్న అసమాన యోధులకు పుష్పాలతో వందనం చేశాయి. ఈ కష్ట సమయంలో దేశం మొత్తం ఈ అసమాన యోధులు , వారి కుటుంబాల వెంట నిలుస్తుంది. ”
Amit Shah✔@AmitShah
भारत जिस बहादुरी से कोरोना से लड़ रहा है वह सचमुच प्रशंसनीय है।
आज तीनों सेनाओं ने कोरोना संक्रमण से लड़ने वाले बहादुर जवानों को राष्ट्रीय पुलिस स्मारक पर पुष्पांजलि अर्पित की।
इस कठिन समय में पूरा देश अपने वीर जवानों व उनके परिवारों के साथ खड़ा है।
19.7K
12:28 PM - May 3, 2020
Twitter Ads info and privacy
3,608 people are talking about this
సహకార మంత్రిత్వ శాఖ
'నేషనల్ మల్టీ స్టేట్ ఎక్స్పోర్ట్ కోఆపరేటివ్ సొసైటీ' వల్ల ప్రయోజనాలు
'మల్టీ-స్టేట్ కోఆపరేటివ్ సొసైటీస్  చట్టం'-2002 ప్రకారం, భారత ప్రభుత్వం 'నేషనల్ కోఆపరేటివ్ ఎక్స్పోర్ట్స్ లిమిటెడ్'ను  ఏర్పాటు చేసింది. చిన్న స్థాయి, పెద్ద స్థాయి అనే తేడా లేకుండా, ఎగుమతులు చేసే ఆసక్తి ఉన్న ప్రతి సహకార సంఘానికి ఈ సొసైటీలో సభ్యత్వం పొందడానికి అర్హత లభిస్తుంది. విదేశీ మార్కెట్లను కూడా వినియోగించుకునేలా, భారతీయ సహకార రంగంలోని మిగుళ్లను ఎగుమతి చేయడంపై ఈ సొసైటీ దృష్టి పెడుతుంది. తద్వారా, ప్రపంచవ్యాప్తంగా భారతీయ సహకార ఉత్పత్తులు, సేవలకు డిమాండ్ పెరుగుతుంది, వాటికి సాధ్యమైనంత ఉత్తమ ధరలు లభిస్తాయి. సేకరణ, నిల్వ, ప్రాసెసింగ్, మార్కెటింగ్, బ్రాండింగ్, లేబులింగ్, ప్యాకేజింగ్, ధృవీకరణ, పరిశోధన & అభివృద్ధి వంటి కార్యకలాపాల ద్వారా ఇది ఎగుమతులను ప్రోత్సహిస్తుంది. సహకార సంఘాలు ఉత్పత్తి చేసే అన్ని రకాల వస్తువులు, సేవల వాణిజ్యాన్ని ప్రోత్సహిస్తుంది. సహకార సంఘాలకు రుణాలు, సాంకేతికత, శిక్షణ, సామర్థ్యం పెంపు, మార్కెట్ నిఘా వ్యవస్థను అభివృద్ధి చేయడం & నిర్వహించడం సహా ఎగుమతులను పెంచే వివిధ కార్యకలాపాలను చేపట్టడంలో కూడా సహాయం చేస్తుంది. 'హోల్ ఆఫ్ గవర్నమెంట్ అప్రోచ్' ద్వారా, భారత ప్రభుత్వంలోని అన్ని మంత్రిత్వ శాఖలు/విభాగాలకు చెందిన వివిధ ఎగుమతి సంబంధిత పథకాలు, విధానాల ప్రయోజనాలను పొందడంలో ఈ సొసైటీ సహకార సంస్థలకు సాయం చేస్తుంది. సహకార రంగంలోని మిగులు వస్తువులు & సేవల ఎగుమతులను పెంచడంలో సహాయం చేయడం ద్వారా "భారత్లో తయారీ"ని ప్రోత్సహిస్తుంది, "ఆత్మనిర్భర్ భారత్"కు సాయం చేస్తుంది. సహకార సంఘాల సమ్మిళిత వృద్ధి నమూనా ద్వారా "సహకార్-సే-సమృద్ధి" లక్ష్యాన్ని సాధించడంలోనూ తోడ్పడుతుంది. వస్తువులు, సేవల ఎగుమతి ద్వారా మెరుగైన ధరలు పొందడంతో పాటు & ఉత్పత్తి చేసిన మిగుళ్ల నుంచి వచ్చే డివిడెండ్ల ద్వారా కూడా ఈ సొసైటీలోని సభ్య సంఘాలు ప్రయోజనం పొందుతాయి.
కేంద్ర మంత్రివర్గం ఆమోదంతో, 'మల్టీ-స్టేట్ కోఆపరేటివ్ సొసైటీస్ చట్టం'-2002 ప్రకారం, 'నేషనల్ కోఆపరేటివ్ ఆర్గానిక్స్ లిమిటెడ్' , 'భారతీయ బీజ్ సహకారి సమితి లిమిటెడ్'ను  కేంద్ర సహకార మంత్రిత్వ శాఖ ఏర్పాటు చేసింది. సేంద్రీయ వ్యవసాయాన్ని ప్రోత్సహించడం ఈ సంఘాల లక్ష్యం. సహకార సంఘాల నెట్వర్క్ ద్వారా దేశంలో నాణ్యమైన, ధృవీకరణ పొందిన విత్తనాల వినియోగాన్ని పెంచుతాయి.
సహకార సంఘాల ద్వారా నాణ్యమైన విత్తనాల ఉత్పత్తిని పెంచేందుకు 'భారతీయ బీజ్ సహకారి సమితి లిమిటెడ్' సాయం చేస్తుంది. తద్వారా, దిగుమతి చేసుకునే విత్తనాలపై ఆధారపడటాన్ని తగ్గిస్తుంది, వ్యవసాయ ఉత్పత్తిని పెంచుతుంది, గ్రామీణ ఆర్థిక వ్యవస్థకు ప్రోత్సాహం అందిస్తుంది. ప్రాథమిక స్థాయి నుంచి పెద్ద స్థాయి వరకు అన్ని సహకార సంఘాలు దీనిలో సభ్యత్వం తీసుకోవచ్చు. మూడు దశల్లో విత్తనాల ఉత్పత్తి, పరీక్ష, ధృవీకరణ, సేకరణ, శుద్ధి, నిల్వ, బ్రాండింగ్, లేబులింగ్, ప్యాకేజింగ్పై సొసైటీ దృష్టి పెడుతుంది. ఇందుకోసం వివిధ మంత్రిత్వ శాఖలకు చెందిన వివిధ పథకాలు, విధానాలను ఉపయోగించుకుంటుంది. "సహకార్-సే-సమృద్ధి" లక్ష్యాన్ని సాధించడంలోనూ ఇది సాయపడుతుంది. ఇక్కడ కూడా మెరుగైన ధరలు పొందడం ద్వారా & మిగుళ్ల నుంచి వచ్చే డివిడెండ్ల ద్వారా సభ్య సంస్థలు ప్రయోజనం పొందుతాయి.
కేంద్ర సహకార శాఖ మంత్రి శ్రీ అమిత్ షా ఇవాళ రాజ్యసభలో ఒక ప్రశ్నకు లిఖితపూర్వక సమాధానం రూపంలో ఈ విషయాన్ని తెలిపారు.
ప్రధాన మంత్రి కార్యాలయం
పారాలింపిక్స్ క్రీడల్లో కాంస్య పతకం సాధించిన ఆర్చర్ హర్విందర్ సింగ్ ను అభినందించిన - ప్రధానమంత్రి
టోక్యో లో జరుగుతున్న పారాలింపిక్స్ క్రీడల్లో కాంస్య పతకం సాధించిన విలువిద్య క్రీడాకారుడు హర్విందర్ సింగ్ ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు, ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ఆర్చర్ హర్విందర్ ప్రదర్శన అత్యుత్తమంగా ఉంది. అతడు గొప్ప నైపుణ్యం, సంకల్పం ప్రదర్శించడం ద్వారా పతకాన్ని సాధించాడు. చారిత్రాత్మక కాంస్య పతకం సాధించినందుకు ఆయనకు అభినందనలు. అతన్ని చూసి గర్వపడుతున్నాను. భవిష్యత్తులో అతనికి మంచి జరగాలని కోరుకుంటున్నాను. #Paralympics #Praise4Para" అని పేర్కొన్నారు.
Outstanding performance by @ArcherHarvinder. He displayed great skill and determination, resulting in his medal victory. Congratulations to him for winning a historic Bronze medal. Proud of him. Wishing him the very best for the times ahead. #Paralympics #Praise4Para pic.twitter.com/qiwgMfitVz
— Narendra Modi  September 3, 2021
రక్షణ మంత్రిత్వ శాఖ
భారత, వియత్నాం రక్షణ మంత్రిత్వ శాఖల వెబ్నార్ కమ్ ఎక్స్పో నిర్వహణ
భారత రక్షణ మంత్రిత్వ శాఖ, వియత్నాం జాతీయ రక్షణ మంత్రిత్వ శాఖల మధ్య ఏప్రిల్ 20, 2021న వెబ్నార్ కమ్ ఎక్స్పో నిర్వహించారు. ‘భారత- వియత్నాం రక్షణ సహకారం’ అనే
ఇతివృత్తంతో ఈ వెబ్నార్ నిర్వహించడం జరిగింది. మన దేశానికి చెందిన భారత్ ఎలక్ట్రానిక్స్ లిమిటెడ్, భారత్ ఫోర్జ్, ఎకనామిక్ ఎక్స్ప్లోజివ్స్ లిమిటెడ్, గార్డెన్ రీచ్ షిప్బిల్డర్స్ మరియు ఇంజనీర్స్, గోవా షిప్యార్డ్స్ లిమిటెడ్, హెచ్బీఎల్ పవర్ సిస్టమ్స్, లార్సెన్ అండ్ టూబ్రో లిమిటెడ్, మహీంద్రా డిఫెన్స్, ఎంకేయు, ఎస్ఎమ్పీపీ, టాటా అడ్వాన్స్డ్ సిస్టమ్స్ వంటి వివిధ కంపెనీలు, తమ రక్షణ ఉత్పత్తులను ప్రదర్శనకు ఉంచాయి. మొత్తం ముప్పై ఏడు కంపెనీలు ఎక్స్పోలో వర్చువల్ ఎగ్జిబిషన్ స్టాల్స్ను ఏర్పాటు చేశాయి. హనోయ్లో భారత రాయభారి శ్రీ
ప్రణయ్ వర్మ, వియత్నాం జాతీయ రక్షణ శాఖకు చెందిన చీఫ్ ఆఫ్ జనరల్ డిపార్ట్మెంట్ ఆఫ్ డిఫెన్స్ ఇండస్ట్రీస్ లెఫ్టినెంట్ జనరల్ ట్రాన్ హాంగ్ మిన్ మరియు ఇరువైపుల ఇతర సీనియర్ అధికారులు ఈ వెబ్నార్లో పాల్గొన్నారు. ఈ సందర్భంగా సంయుక్త కార్యదర్శి  శ్రీ అనురాగ్ బాజ్పాయ్ మాట్లాడుతూ స్వయం-రిలయంట్ ఇండియా’ ఉద్దేశం కేవలం స్వీయ అవసరాలను చూడటం మాత్రమే కాదని, తక్కువ ఖర్చుతో కూడిన నాణ్యమైన ఉత్పత్తులను ఉత్పత్తి చేయడం, మొత్తం ప్రపంచానికి ముఖ్యంగా స్నేహపూర్వక దేశాలకు అవసరాలకు తగ్గట్టుగా అందించడమని నొక్కి చెప్పారు. భారతీయ నౌకా నిర్మాణం ఈ రంగంలో అద్భుతమైన నైపుణ్యాన్ని సాధించిందని అన్నారు. భారతీయ షిప్యార్డులు వియత్నాం షిప్ యార్డులతో కలిసి ప్లాట్ఫారమ్ల నిర్మాణం, మరమ్మత్తు, నిర్వహణ కోసం పనిచేయడానికి సిద్ధంగా ఉన్నాయని అన్నారు. ఫిక్కీ ద్వారా రక్షణ మంత్రిత్వ శాఖ రక్షణ ఉత్పత్తి విభాగం ఆధ్వర్యంలో ఈ వెబ్నార్ నిర్వహించబడింది. రక్షణ ఎగుమతులను పెంచడానికి మరియు 2025 నాటికి 5 బిలియన్ డాలర్ల రక్షణ ఎగుమతి లక్ష్యాన్ని సాధించడానికి స్నేహ పూర్వక విదేశీ దేశాలతో నిర్వహించబడుతున్న వెబ్నార్ల శ్రేణిలో భాగంగా దీనిని నిర్వహించారు.
మానవ వనరుల అభివృద్ధి మంత్రిత్వ శాఖ
షిబ్పూర్ ఐఐఈఎస్టీ వద్ద డీఎస్టీ-ఐఐఈఎస్టీ సోలార్ పీవీ హబ్ను ప్రారంభించిన కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్
కేంద్ర విద్యాశాఖ మంత్రి శ్రీ రమేష్ పోఖ్రియాల్ నిశాంక్ షిబ్పూర్ ఐఐఈఎస్టీ వద్ద డీఎస్టీ - ఐఐఈఎస్టీ సోలార్ ఫొటో వోల్టాలిక్ హబ్ను వర్చువల్ విధానంలో ప్రారంభించారు. కేంద్ర శాస్త్ర మరియు సాంకేతిక శాఖ సైన్స్ అండ్ టెక్నాలజీ డిపార్ట్మెంట్ కార్యదర్శి ప్రొఫెసర్ అశుతోష్ శర్మ, షిబ్పూర్ ఐఐఈఎస్టీ డైరెక్టర్ ప్రొఫెసర్ డాక్టర్ పార్థసారథి చక్రవర్తి, ఐఐఈఎస్టీ షిబ్పర్ బోర్డ్ ఆఫ్ గవర్నర్స్ చైర్పర్సన్ డాక్టర్ వాసుదేవ్ కే ఆత్రే, విక్రమ్ గ్రూపు సంస్థ అయిన విక్రమ్ సోలార్ లిమిటెడ్ సంస్థ మేనేజింగ్ డైరెక్టర్ శ్రీ జ్ఞానేశ్ చౌదరి ఈ కార్యక్రమానికి హాజరయ్యారు. ఈ సందర్భంగా మంత్రి మాట్లాడుతూ షిబ్పూర్ వద్ద ఏర్పాటు చేసిన డీఎస్టీ-ఐఐఈఎస్టీ సోలార్ పీవీ హబ్ దేశంలోనే ఒక ప్రత్యేకమైన పీవీ హబ్ అన్నారు. భారత ప్రభుత్వ శాస్త్ర, సాంకేతిక డిపార్ట్మెంట్ పరిశోధన, అభివృద్ధి గ్రాంట్తో షిబ్పూర్ ఐఐఈఎస్టీ వద్ద దీనిని ఏర్పాటు చేయడం జరిగింది. షిబ్పూర్ ఐఐఈఎస్టీ వద్ద గల సెంటర్ ఆఫ్ ఎక్సలెన్స్ ఫర్ గ్రీన్ ఎనర్జీ అండ్ సెన్సార్ సిస్టమ్ ఆధ్వర్యంలో దీనిని ఏర్పాటు చేశారు. సౌర శక్తి మరియు సౌర ఘటాల రంగంలో షిబ్పూర్లోని ఐఐఈఎస్టీ చేసిన అత్యాధునిక పరిశోధనలను ప్రోత్సహించడానికి మరియు మద్దతివ్వడానికి 2018లో డీఎస్టీ సంస్థకు కొత్తగా నిధులను ఇచ్చి “డీఎస్టీ- ఐఐఈఎస్టీ సోలార్ పీవీ హబ్” సెంట్రల్ హబ్ను రూపొందించడానికి తోడ్పాటును అందించడం జరిగింది అని మంత్రి శ్రీ రమేష్ పోఖ్రియాల్ అన్నారు. ఇది ప్రపంచ స్థాయి పరిశోధన సౌకర్యాలను కలిగి ఉంటుంది. ఇది పరిశోధన మరియు అభివృద్ధికి కేంద్ర నోడ్గా పని చేస్తుంది. దీనికి తోడు సౌరశక్తి, ఫొటో వోల్టాయిక్స్, సౌర ఘటాల కల్పన, క్యారెక్టరైజేషన్ మరియు టెస్టింగ్, సౌర పీవీ మాడ్యూల్స్ మరియు సౌర పీవీ వ్యవస్థలతో సహా పలు అంశాలపై భారతదేశంలోని మొత్తం తూర్పు మరియు ఈశాన్య ప్రాంతాలలో తగిన పరిజ్ఞానాన్ని వ్యాప్తి చేసేందుకు కూడా ఇది పని చేయనుందని ఆయన తెలిపారు. శిలాజ ఇంధన శక్తి నుండి సౌరశక్తి దృష్టాంతానికి సజావుగా మారడానికి "మేక్ ఇన్ ఇండియా మిషన్" తో జాతీయ మరియు స్థానిక పరిశ్రమలు, పరిశోధనా సంస్థలు మరియు స్టార్టప్లను సమ లేఖనం చేయడానికి ఈ హబ్ సహాయపడుతుందని మంత్రి తెలిపారు. సౌర ఇంధన కార్యకలాపాల్లో నిమగ్నమైన భారతదేశంలోని తూర్పు మరియు ఈశాన్య ప్రాంతాలలో అనేక పరిశ్రమలు, పరిశోధనా సంస్థలు ఈ పరిశోధన యూనిట్ నుండి ఎంతో ప్రయోజనం పొందే అవకాశం ఉందని మంత్రి ప్రధానంగా తెలియ జేశారు. డీఎస్టీ-ఐఐఈఎస్టీ సోలార్ హబ్ ద్వారా ప్రత్యక్ష పరస్పర చర్య ఈ ప్రాంతంలో మరెక్కడా అందుబాటులో లేనందున సౌర ఘటాలు మరియు సౌర పీవీ మాడ్యూల్స్ మరియు వ్యవస్థల కల్పన, క్యారెక్టరైజేషన్ మరియు పరీక్షల కోసం స్వదేశీ జ్ఞానాన్ని బదిలీ చేయడానికి వీలు కల్పిస్తుందని ఆయన అన్నారు.
పశ్చిమ బెంగాల్తో సహా మొత్తం తూర్పు మరియు ఈశాన్య ప్రాంతంలోని ఉన్నత విద్యా సంస్థల విద్యార్థులు మరియు పరిశోధనా సంస్థల సభ్యులు ఈ సోలార్ హబ్లో సౌర విద్యుత్ విధానానికి సంబంధించి వివిధ అంశాలపై తగిన పత్యక్ష అనుభవాన్ని పొందేందుకు వీలు కలుగుతుందని మంత్రి తెలిపారు. ఈ హబ్ అందించే చక్కగా రూపొందించిన శిక్షణా కార్యక్రమాలు భారత ప్రభుత్వ స్కిల్ ఇండియా మిషన్కు ప్రేరణగా నిలుస్తాయని ఆయన అన్నారు. దేశంలో సౌరశక్తి మరియు సౌర ఫొటో వోల్టాయిక్స్ రంగంలో పరిజ్ఞానాన్ని కలిగించేందుకు మరియు మరియు బలోపేతం చేయడానికి ఈ శిక్షణా మాడ్యూల్స్ దోహదం చేస్తాయి అని ఆయన అన్నారు. తద్వారా భవిష్యత్తులో వీటిని భారత్లో స్వదేశీ అభివృద్ధికి మరియు సౌరశక్తి వినియోగానికి దోహదపడతాయని మంత్రి అభిప్రాయపడ్డారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జాతీయ ఈ-గవర్నెన్స్ సేవల నిర్వహణ అంచనా  www.nesda.gov.in పోర్టల్ మూడవ సంచికను పరిపాలనా సంస్కరణలు ప్రజా సమస్యల శాఖ  కార్యదర్శి వి. శ్రీనివాస్ గురువారం ప్రారంభించారు.
ప్రస్తుతం అమలులో ఉన్నఈ-గవర్నెన్స్ సేవల నిర్వహణ/బట్వాడా యంత్రాంగం పౌరుల దృష్టికోణంలో ఎంత లోతుగా, సమర్ధవంతంగా పనిచేస్తుందో కొలిచే ఉద్దేశంతో పరిపాలనా సంస్కరణలు ప్రజా సమస్యల శాఖ నెస్డా చట్రాన్ని అభివృద్ధి చేసింది.
ఐక్య రాజ్య సమితి ఈగవర్నమెంట్ సర్వేకు చెందిన ఆన్ లైన్ సేవల సూచిక ఆధారంగా ఈ చిత్రాన్ని భారత ఫెడరల్ వ్యవస్థకు, రాష్ట్రాలకు మరియు కేంద్రపాలిత ప్రాంతాల ఈ-గవెర్నెన్స్ పనుల దృశ్యానికి అనుగుణంగా రూపొందించారు. డి ఎ ఆర్ పి జి ద్వైవార్షిక నెస్డా అధ్యయనం చేస్తుంది. రాష్ట్రాలు , కేంద్రపాలిత ప్రాంతాల సేవల నిర్వహణ/బట్వాడాను మదింపు వేయడంతో పాటు ఈ- గవర్నెన్స్ సేవల నిర్వహణలో కేంద్ర ప్రభుత్వ మంత్రిత్వ శాఖల సమర్ధతపై దృష్టిని కేంద్రీకరిస్తుంది. పౌర కేంద్రక సేవల బట్వాడాను
ఆయా ప్రభుత్వాలు మెరుగుపరుచుకోవడానికి నెస్డా సహాయం చేస్తుంది. దేశంలో వివిధ రాష్ట్రాలు, కేంద్రపాలిత ప్రాంతాలు, కేంద్ర మంత్రిత్వ శాఖలు ఆచరిస్తున్న వాటిలో మంచి వాటిని అందరికీ తెలియజెప్పి అనుకరించేలా నెస్డా చేస్తుంది.
ఇంతకు ముందు ఈ శాఖ నెస్డా అధ్యయనం రెండు సంచికలను విజయవంతంగా ఆవిష్కరించింది. అవి -- నెస్డా 2019,
నెస్డా 2021. ఈ రెండు అధ్యయనాల వల్ల అన్ని రాష్ట్రాలు / కేంద్రపాలిత ప్రాంతాలలో ఈ -సేవలలో పెరుగుదల ఉన్నట్లు తేలింది.
మొదట్లో కేవలం ఒక్క శాఖ పోర్టల్ కే పరిమితమైన ఈ-సేవల బట్వాడా క్రమంగా ఏకీకృత / కేంద్రీకృత పోర్టల్స్ గా మారుతున్న తీరు కనిపించింది.
దేశంలో ఈ-గవర్నెన్స్ దృశ్యాన్ని గురించి నెస్డా గత రెండు సంచికల అధ్యయనాల సారాంశాన్ని ఈ కింది కీలక అంశాలుగా పేర్కొనవచ్చు.
-- ఈ-సేవల బట్వాడాలో పెరుగుదల
-- ఈ సేవల బట్వాడాలో ఏకీకృత / కేంద్రీకృత పోర్టల్స్ వినియోగంలో వృద్ధి
-- అంచనాకు సంబంధించి అన్ని పారామితుల గణన వృద్ధి.
2019 నుంచి 2021 మధ్య నెస్డా అంచనాలలో గణనీయమైన వృద్ధి కనిపించింది. అన్ని రాష్ట్రాలు కేంద్ర పాలిత ప్రాంతాలలో 2019లో 872 సేవఉండగా అవి 2021 నాటికి 1400కు అంటే 60%పైగా పెరిగాయి. దేశవ్యాప్తంగా నిర్వహించిన పౌరుల సర్వేలో 74% మంది రాష్ట్రాలు , కేంద్ర పాలిత ప్రాంతాలలో అందిస్తున్న సేవలపట్ల సంతృప్తిని వ్యక్తం చేశారు. ఆర్ధిక, స్థానిక పరిపాలన, వినియోగ సేవలను పౌరులు ఎక్కువగా ఉపయోగించుకుంటున్నారు.
పౌరుల సమకాలీన అవసరాలకు అనుగుణంగా నెస్డా 2023 చట్రాన్ని సవరించి నెస్డా 2023 పోర్టల్ ను ప్రపంచవ్యాప్తంగా డిజిటల్ సరళికి, ఐక్య రాజ్య సమితి ఈగవర్నమెంట్ సర్వే అధ్యయనానికి అనుగుణంగా అభివృద్ధి చేశారు.
కొత్త పోర్టల్ లో సేవలను పెంచడం కోసం సేవలలో వైవిధ్యం, సేవారంగాలపై దృష్టిని కేంద్రీకరించడం, అదనంగా మూడు అంచనా పారామితులు పెంచారు.
పోర్టల్స్ సేవలను రెండు రకాలుగా వర్గీకరించారు. మొదటిది రాష్ట్రాలు, కేంద్రపాలిత ప్రాంతాలు, కేంద్ర మంత్రిత్వ శాఖల పోర్టల్ . రెండవది రాష్ట్రాలు, కేంద్రపాలిత ప్రాంతాలు, కేంద్ర మంత్రిత్వ శాఖల సేవల పోర్టల్. ఇప్పుడు ఎక్కువ మంది ప్రజలు నగరాలలో నివసిస్తున్నారు, ఎక్కువ మంది ప్రజలకు అవసరమైన సేవలను స్థానికంగా వినియోగించుకుంటున్నారు. అందువల్ల
దృఢమైన ఈ-గవర్నెన్స్ సేవలు నగర స్థాయిలో అందుబాటులో ఉండటం ఆవశ్యకంగా మారింది. తద్వారా నగర స్థాయిలో పౌరులకు అవసరమైన ప్రస్తుత, భవిష్యత్ సేవలను సమకూర్చవచ్చు.
రాష్ట్రాలు, కేంద్రపాలిత ప్రాంతాలు , కేంద్ర మంత్రిత్వ శాఖల సేవలలో అదనంగా ఆజ్ఞాబద్ధమైన సేవలను ప్రతిపాదించారు.
రాష్ట్రాలు, కేంద్రపాలిత ప్రాంతాలు , కేంద్ర మంత్రిత్వ శాఖలు సమకూర్చే ఆన్ లైన్ డేటా సేకరణకు నెస్డా 2023 ఒక సాధనంగా
పనికి వస్తుంది.
<><><><><>
(Visitor Counter : 51
ప్రధాన మంత్రి కార్యాలయం
నానక్ శాహీ సమ్మత్ 555 ఆరంభం అయినసందర్భం లో సిఖ్కు సముదాయాని కి అభినందనల ను తెలియజేసిన ప్రధాన మంత్రి
నానక్ శాహీ సమ్మత్ 555 ఆరంభం అయిన సందర్భం లో ప్రపంచవ్యాప్త సిఖ్కు సముదాయాని కి ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నానక్ శాహీ సమ్మత్ 555 ఆరంభం అవుతున్న వేళ లో, ప్రపంచవ్యాప్త సిఖ్కు సముదాయాని కి అభినందన లు. రాబోయే సంవత్సరం సంతోషాన్ని, భేషైన ఆరోగ్యాఃన్ని మరియు సమృద్ధి ని ప్రసాదించుగాక.’’ అని పేర్కొన్నారు.
(
ఆర్థిక మంత్రిత్వ శాఖ
పన్నుచెల్లింపుదారులకోసం, జూన్ 7, 2021 న ప్రారంభం కానున్న ఆదాయన్నుశాఖకు చెందిన స్నేహపూర్వక నూతన ఈ -ఫైలింగ్ పోర్టల్ పలు కొత్త ఫీచర్లు
అందుబాటులోకి రానున్న ఉచిత ఐటిఆర్ తయారీ ఇంటరాక్టివ్ సాఫ్ట్వేర్
పన్ను చెల్లింపుదారులకు సహాయపడేందుకు కొత్త కాల్ సెంటర్
ఆదాయపన్ను శాఖ కొత్త ఈ -ఫైలింగ్ పోర్టల్ www.incometax.gov.in ను 2021 జూన్ 7న ప్రారంభించనుంది. పన్ను చెల్లింపుదారులకు వీలుగా ఉండేందుకు, ఆధునిక, ఎలాంటి అడ్డంకులు లేని అనుభవం కలిగించడం ఈ నూతన ఈ ఫైలింగ్ పోర్టల్ లక్ష్యం. నూతన పోర్టల్కు సంబంధించిన కొన్ని ముఖ్యాంశాలు కింద తెలపడం జరిగింది..
పన్ను చెల్లింపుదారులకు అనుకూలంగా ఉండే నూతన పోర్టల్ లో తక్షణం ఆదాయపన్ను రిటర్నుల ప్రాసెసింగ్ నుంచి పన్ను చెల్లింపుదారులకు త్వరగా రిఫండ్ చెల్లించడం వంటి వాటి వరకు ఉన్నాయి.
అన్ని లావాదేవీలు, అప్లోడ్లు లేదా పెండింగ్ చర్యలు అన్నీ ఒకే డాష్ బోర్డులో పన్ను చెల్లింపుదారు ఫాలోఅప్ చర్య కోసం ప్రదర్శింపబడుతాయి.
ఉచితంగా ఐటిఆర్ తయారీ సాఫ్ట్వేర్ ఇంటరాక్టివ్ ప్రశ్నలతో ఇందులో అందుబాటులో ఉంటుంది. ఇది ఐటిఆర్ 1,4 పన్ను చెల్లింపుదారులకు  అలాగే ఐటిఆర్ 2  వారికి ముందు ఉపయోగపడుతుంది. త్వరలోనే 3,5,6,7 వారికి కూడా ఐటిఆర్ తయారీ ని అందుబాటులోకి తెస్తారు.
పన్ను చెల్లింపుదారులుతమ వేతనంతోపాటు ఇంటికి సంబంధించిన ఆస్తి, వ్యాపార, ప్రొఫెషన్ వంటి వాటి ఆదాయానికి సంబంధించిన కొంత సమాచారాన్ని అందించడం ద్వారా వారు ప్రొఫైల్ అప్డేట్ చేయగలుగుతారు. దీనిని ఐటిఆర్ ముందస్తుగా నింపడానికి ఉపయోగిస్తారు.
సవివరమైన ప్రీ ఫిల్లింగ్ , వేతన రాబడి, వడ్డీ, డివిడెండ్, కాపిటల్ గెయినస్ వంటివి టిడిఎస్, ఎస్.ఎఫ్.టి స్టేట్మెంట్ లు అప్ లోడ్ చేసిన తర్వాత తెలుస్తుంది. 
పన్ను చెల్లింపుదారులకు సహాయం చేసేందుకు కొత్త కాల్ సెంటర్ ఏర్పాటు అవుతుంది. పన్నుచెల్లింపుదారుల ప్రశ్నలకు సత్వర సమాధానం లభిస్తుంది. తరచూ అడిగే ప్రశ్నలకు సమాధానాలు, దీనిని ఉపయోగించేందుకు సంబంధించిన మార్గదర్శి, వీడియోలు, చాట్ బాట్ లైవ్ ఏజెంట్ కూడా ఉంటుంది.
ఆదాయపన్ను ఫారమ్లు ఫైల్ చేయడానికి సంబంధించచిన విధివిధానాలు, యాడ్ టాక్స్ ప్రొఫెషనల్స్, ఫేస్లెస్ పరిశీలన, లేదా అప్పీళ్లకు సంబంధించి నోటీసులకు స్పందనలను సమర్పించే అవకాశం కూడా ఇందులో ఉంటుంది..
పన్ను చెల్లింపు దారులకు ఎలాంటి ఇబ్బంది లేకుండా , అడ్వాన్సు పన్ను వాయిదా తేదీ అయిన 2021 జూన్ 18 తర్వాత కొత్త పన్ను చెల్లింపు వ్యవస్థను ప్రారంభించనున్నట్టు వివరణ ఇచ్చారు. పోర్టల్ ప్రారంభించిన తర్వాత పన్ను చెల్లింపుదారులు వివిధ ఫీచర్లు తెలుసుకునే విధంగా మొబైల్ యాప్ను కూడా ఆ తర్వాత విడుదల చేయనున్నారు. కొత్త విధానం అలవాటు కావడానికి కొంత కాలం పడుతుంది.అందువ్ల పన్ను చెల్లింపుదారులు, ఇతర స్టేక్హోల్డర్లు కొత్త పోర్టల్ ప్రారంభించిన తర్వాత , ఇతర కార్యకలాపాలకు సంబంధించినవి విడుదల చేసేవరకు ఒర్పు వహించాలని కోరారు. ఎందుకంటే ఇది ప్రధానమైన పరివర్తనగా ఉండనుంది. పన్ను చెల్లింపుదారులకు, ఇతర స్టేక్ హోల్డర్లకు ఫైలింగ్కు సంబంధించిన వ్యవహారాలను సులభతరం చేసేందుకు సిబిడిటి తీసుకున్న మరో చర్యగా చెప్పవచ్చు.
మంత్రిమండలి
ఐఎఎఫ్ కోసం 83 తేలికపాటి యుద్ధ విమానాల ను హెచ్ఎఎల్ నుంచి సేకరించడానికి ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షతన ఈ రోజున న్యూ ఢిల్లీ లో సమావేశమైన మంత్రిమండలి 45,696 కోట్ల రూపాయల ఖర్చుతో ‘తేజస్’ ఎమ్కె-1ఎ యుద్ధ విమానాలు 73ని, ‘తేజస్’ ఎమ్కె-1 రకం శిక్షణ విమానాలు 10ని సేకరించడంతో పాటు, 1,202 కోట్ల రూపాయల విలువ కలిగిన మౌలిక సదుపాయాల ఆకృతి, అభివృద్ధిసంబంధ అనుమతులకు కూడా ఆమోదం తెలిపింది.
ఎమ్కె-1ఎ రకానికి చెందిన తేలికపాటి పోరాట విమానాన్ని దేశీయంగా రూపుదిద్ది, అభివృద్ధిపరచి అత్యాధునికమైన 4+ తరం యుద్ధ విమానంగా తయారు చేయడం జరిగింది. ఈ విమానానికి కీలకమైన యాక్టివ్ ఎలక్ట్రానికల్లీ స్కాన్డ్ అర్రే  రాడార్, బియాండ్ విజువల్ రేంజ్  క్షిపణి, ఎలక్ట్రానిక్ వార్ఫేర్  స్యూట్, ఎయర్ టు ఎయర్ రిఫ్యూయలింగ్  హంగులతో పాటు, భారతీయ వాయుసేన, ఐఎఎఫ్ తాలూకు కార్యకలాపాలకు అవసరం అయ్యే అన్ని ఏర్పాట్లు జతపరచి ఉన్నాయి. ఇవి 50 శాతం మేర దేశవాళీగా తీర్చిదిద్దిన సామగ్రిని కలిగి ఉండి, క్రమంగా 60 శాతం ఈ తరహా సామర్ధ్యాన్ని సంతరించుకొనే పోరాట విమానాలలో మొట్టమొదటి ‘‘బియువై ’’ కేటగిరీ సేకరణ గా నిలుస్తోంది.
మంత్రివర్గం ఐఎఎఫ్ ద్వారా మౌలిక సదుపాయాల అభివృద్ధికి కూడా ఆమోదం తెలిపింది. ఇది మరమ్మత్తులను గానీ లేదా సర్వీసింగును గానీ వారి బేస్ డిపో లో చేపట్టేందుకు వీలు కల్పిస్తుంది. దీని ద్వారా మిషన్ క్రిటికల్ సిస్టమ్స్ తాలూకు టర్న్ అరౌండ్ వ్యవధి తగ్గనుంది. అంతేకాదు, కార్యకలాపాలకు వినియోగించుకోవడం కోసం విమానం లభ్యత సైతం పెరగనుంది. ఇది ఐఎఎఫ్ కు తన విమానశ్రేణిని మరింత సమర్ధంగా ఉపయోగించుకోవడానికి మార్గాన్ని సుగమం చేయనుంది.
‘ఆత్మనిర్భర్ భారత్ అభియాన్’ లో భాగంగా భారతదేశం రక్షణ రంగం లో అత్యాధునిక సాంకేతికతల ను, వ్యవస్థల ను దేశీయంగానే రూపకల్పన చేసి, అభివృద్ధి పరచి, ఉత్పత్తిని చేపట్టేందుకు కావలసిన శక్తిని నిరంతరాయంగా పెంపొందించుకొంటోంది. హిందుస్తాన్ ఏరోనాటిక్స్ లిమిటెడ్,హెచ్ఎఎల్ తేలికపాటి పోరాట విమానాన్ని తయారు చేయడం ‘ఆత్మనిర్భర్ భారత్’ కార్యక్రమానికి మరింత ఊతాన్ని ఇవ్వనుంది. దీనితోపాటు, రక్షణ రంగ ఉత్పత్తి కి దేశీయతను చేకూర్చగలుగుతుంది. ఈ సేకరణ ప్రక్రియలో సుమారు 500 భారతీయ కంపెనీలు హెచ్ఎఎల్ తో కలసి పని చేయనున్నాయి. ఈ కార్యక్రమం భారతదేశ ఏరోస్పేస్ మాన్యుఫాక్చరింగ్ ఇకోసిస్టమ్ ను ఒక హుషారైనా ‘ఆత్మనిర్భర్ లేదా స్వయం సమృద్ధి’ తో కూడిన వ్యవస్థ గా మార్పు చెందడంలో ఒక ఉత్ప్రేరకం వంటి పాత్రను పోషించనుంది.
ప్రధాన మంత్రి కార్యాలయం
దివంగత శ్రీ మహేష్ భాయ్, దివంగత శ్రీ నరేష్ భాయ్ కనోడియా కు ప్రధాన మంత్రి నివాళులు
దివంగత శ్రీ మహేష్ భాయ్, దివంగత శ్రీ నరేష్ భాయ్ కనోడియా కు గాంధీనగర్ లో ప్రధాన మంత్రి శ్రీ నరేంద్ర మోడీ నివాళులు అర్పించారు. వీరిద్దరూ చలనచిత్ర, సంగీత, కళా రంగాల్లో ప్రముఖులు.
ఆర్థిక మంత్రిత్వ శాఖ
ప్రస్తుతమున్న "పాక్షిక రుణ హామీ పథకం " సవరణలకు ఆమోదం తెలిపిన మంత్రిమండలి
'ఏఏ' అంతకంటే తక్కువ రేటింగ్తో బాండ్స్ కానీ కమర్షియల్ పేపర్స్ కానీ పిఎస్బి లు కొనుగోలు చేయడానికి పోర్ట్ఫోలియో హామీ
ప్రధాన మంత్రి శ్రీ నరేంద్ర మోడీ అధ్యక్షతన కేంద్ర కేబినెట్, ఏఏ, అంతకంటే తక్కువ రేటింగ్తో  బాండ్స్ కానీ కమర్షియల్ పేపర్స్  కానీ కొనుగోలు కోసం మొదటి నష్టంలో 20% వరకు సావరిన్ పోర్ట్ఫోలియో గ్యారెంటీని ఆమోదించింది. పాక్షిక క్రెడిట్ హామీ పథకం  పొడిగింపు ద్వారా ప్రభుత్వ రంగ బ్యాంకులు  ఎన్బిఎఫ్సి / ఎంఎఫ్సి / మైక్రో ఫైనాన్స్ ఇనిస్టిట్యూషన్స్  జరీ చేశాయి.
సమీకరించిన ఆస్తుల కొనుగోలుపై ప్రస్తుతమున్న "పాక్షిక రుణ హామీ పథకం " సవరణలకు కూడా మంత్రిమండలి ఆమోదం తెలిపింది, వర్తింపు పరిధి పెంచింది.
ప్రస్తుతమున్న పిసిజిఎస్ 11.12.2019 న జారీ చేయబడింది. ఆర్థికంగా పరిపుష్టి కలిగిన ఎన్బిఎఫ్సిలు / ఎంఎఫ్సిల నుండి ఇది బిబిబి + లేదా అంతకంటే ఎక్కువ విలువైన రూ. 1,00,000 కోట్లు పైబడి సమీకరించిన ఆస్తులను కొనుగోలు చేయడానికి పిఎస్బి లకు 10% మొదటి నష్టం వరకు సావరిన్ గ్యారంటీ ఇస్తుంది. వ్యాపార కార్యకలాపాల లాక్డౌన్తో పాటు కోవిడ్-19 వ్యాప్తి చెందడంతో ఇప్పుడు ఎన్బిఎఫ్సి లు, హెచ్ఎఫ్సి లకు మద్దతు ఇవ్వడానికి అదనపు చర్యలను అవలంబించాల్సిన అవసరం ఉంది - రుణ బాధ్యతల వైపు చుస్తే ఎన్బిఎఫ్సిలు / హెచ్ఎఫ్సిలు, ఎంఎఫ్ఐ లు జారీ చేసిన బాండ్లు / సిపిల కొనుగోలుకు సార్వభౌమ హామీని ఇవ్వడం, చిన్న రుణగ్రహీతలకు క్రెడిట్ను విస్తరించడంలో ఇది కీలక పాత్ర పోషిస్తుంది. అలాగే ప్రస్తుత కవరేజీని విస్తరించడానికి ప్రస్తుత పిసిజిఎస్ను సవరించడం జరిగింది.
కేంద్రం అందించే ఈ వన్-టైమ్ పాక్షిక క్రెడిట్ హామీ కోసం 2021 మార్చి 31 వరకు తలుపులు తెరిచి ఉంటాయి.
చిన్న, మధ్యతరహా విభాగంలో వినియోగ డిమాండ్ను అలాగే మూలధన నిర్మాణాన్ని కొనసాగించడంలో ఎన్బిఎఫ్సిలు, హెచ్ఎఫ్సిలు, ఎంఎఫ్ఐలు కీలక పాత్ర పోషిస్తున్నందున, అవి అంతరాయం లేకుండా నిధులను పొందడం కొనసాగించడం చాలా అవసరం, మరియు విస్తరించిన పిసిజిఎస్ క్రమపద్ధతిలోనే దీన్ని ప్రారంభిస్తుందని భావిస్తున్నారు.
(Visitor Counter : 149